**הנחיות להגשת הצעת מחקר לתואר שלישי בחינוך: טכנולוגיות במערכות למידה**

**1. ההצעה תכלול את המרכיבים הבאים:**

|  |  |
| --- | --- |
| **דף שער** | דף שער הכולל את נושא עבודת המחקר בעברית ובאנגלית, שם המחלקה, שם התלמיד/ה, תאריך, שם המדריכ/ת או המדריכים/ות (נספח א). |
| **תוכן עניינים** | תוכן עניינים |
| **תקציר** | תקציר שאורכו עד עמוד אחד (מינימום 250 מילים), שבו תהייה התייחסות מתומצתת למטרות העבודה, ייחודיותה ו/או תרומתה לרציונל התיאורטי ולמודלים שעליהם נשענת ההצעה, שאלות/ השערות מרכזיות ומתודולוגיה מוצעת – מסגרת מחקרית, שיטות וכלים.  יש להקפיד מאוד על איכות התקציר. |
| **מבוא** | מבוא המתאר את רציונל המחקר - נקודות המוצא התיאורטית, הנחות ויעדים. |
| **סקירת ספרות** | רקע תיאורטי מורחב: מידע הנשען על ספרות המחקר הקיימת בתחום וטיעונים ביחס למהותו ולמקומו של המחקר המוצע בזיקה למחקרים ולתיאוריות הרלוונטיות. |
| **מטרות המחקר** | פירוט מטרות המחקר, השאלות ו/או וההשערות כפועל יוצא משני החלקים הראשונים. |
| **מתודולוגיה** | תיאור המתודולוגיה: הצגת הפרדיגמה המחקרית (מחקר כמותני, איכותני, מעורב) והצדקתה; תיאור סוג המחקר ומערך המחקר (מחקר ניסויי, מחקר תיאורי, חקר מקרה, מחקר פרשני, מעורב וכיו"ב); פירוט האוכלוסייה או מדגם המחקר והצדקת גודלו, ו/או תיאור האובייקטים הנבדקים; משתני המחקר או המקרים העתידיים להיבדק; תיאור תמציתי של ההתערבות אם היא קיימת; הצגת כלי המחקר והתייחסות למאפייניהם (ממדים של תוקף, מהימנות וכיו"ב); דרכים לאיסוף הנתונים; דרכים לניתוח, לעיבוד ופירוש הנתונים תוך פירוט האמצעים/ התנאים הנדרשים. התייחסות לסוגיות אתיות (אילו אישורים נדרשים; אילו סוגיות עשויות לעורר קשיים אתיים, ומהן הדרכים המוצעות לפתרונן). בחלק זה ראוי גם להתייחס למגבלותיה ויתרונותיה של הגישה, השיטה או דרך הפעולה ולפרט כיצד מתמודדים עם המגבלות. |
| **תרומה צפויה של המחקר** | פירוט תרומתו הפוטנציאלית של המחקר לידע האקדמי. ניתן גם להוסיף תרומה פוטנציאלית לפרקטיקה. |
| **נספחים** | יש לצרף את כלי המחקר (במחקר כמותי) או את מדריך הריאיון (במחקר איכותני(. |

**2. הנחיות עיצוב**

היקף ההצעה: עד 20 עמודים (לא כולל עמוד השער, רשימת המקורות ונספחים(. יש למספר את העמודים.

הצעת מחקר הכתובה בשפה האנגלית יכולה להיות ארוכה יותר בכ – 30% מהמותר בשפה העברית.

גופן: דיויד או אריאל גודל אות 12.

רווח: שורה וחצי.

סגנון ציטוט: פירמוט מקורות בטקסט וברשימת המקורות לפי כללי APA המעודכנים. ראו בקישור <https://www.newcastle.edu.au/__data/assets/pdf_file/0006/874032/Quick_Guide_to_APA_7_Feb2020.pdf>

כללי: על ההצעה להיות כתובה בבהירות ובשפה תקנית, יש לשים לב שטבלאות ותרשימים אינם נקטעים, וכן כותרות אינן מופיעות בתחתית עמודים

**3. אופן ההגשה**

יש להעביר במייל למרכזת האקדמית של התכנית:

1. 2 קבצים של הצעת המחקר: בגרסת PDF ובגרסת וורד.
2. קובץ של תקציר ההצעה (זהה לתקציר בתחילת ההצעה), שבראשו מצוין שם העבודה, שם התלמיד/ה ושמ/ות המדריכ/ים.
3. קובץ של אישור חתום של המדריכ/ים להגשה (נספח ב).
4. קובץ עם עותק של אישור ועדת אתיקה.

**נספח א: דוגמת שער**

**האוניברסיטה הפתוחה**

**המחלקה לחינוך ולפסיכולוגיה**

**הצעה לתכנית מחקר במסגרת הלימודים לתואר שלישי**

**שם העבודה בעברית**

**שם העבודה באנגלית**

מוגש על ידי

שם ות.ז

בהנחיית

\_\_\_\_\_\_\_\_\_\_\_

**רעננה שנה**

**נספח ב: אישור מדריכ/ה להגשת הצעת מחקר**

  תאריך לועזי: \_\_\_\_\_\_\_

הנושא:

|  |
| --- |
| בעברית |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| באנגלית |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם התלמיד/ה: \_\_\_\_\_\_\_\_\_\_\_\_\_\_\_\_\_\_\_\_\_\_               ת"ז:   \_\_\_\_\_\_\_\_\_\_\_\_\_\_\_

--------------------------------------------------------------------------------------------------------

הריני מאשר/ת את הנושא ואת הצעת המחקר ומסכימ/ה להדריך את התלמיד/ה בביצוע עבודה זו:

שם המדריכ/ה: \_\_\_\_\_\_\_\_\_\_\_\_\_ חתימת המדריכ/ה: \_\_\_\_\_\_\_\_\_\_

שם המדריכ/ה: \_\_\_\_\_\_\_\_\_\_\_\_\_ חתימת המדריכ/ה: \_\_\_\_\_\_\_\_\_\_